kozmetikai krémek

Parabének azonosítása és mennyiségi meghatározása

Összefoglalás

Élelmiszerek, gyógyszerek és kozmetikumok minőségének megőrzésére különböző tartósítószereket alkalmaznak. Ilyenek a parabének (4-hidroxibenzoesav észterek) is - az utóbbi időben ösztrogén hatásukat tekintve sokat vizsgált vegyületek - melyek védelmet nyújtanak a mikroorganizmusok (baktériumok, gombák) ellen. A feladat azonosítani és mennyiségileg meghatározni a gyakran alkalmazott metil-, etil-, propil-, butil-parabének, 2-fenoxietanol és 1-fenoxipropán-2-ol tartósítószereket a kozmetikai krémekben (pl. Sanex).

A diákok csoportban dolgoznak. Kivonják a parabéneket a krémből, vékonyréteg-kromatográfia (TLC) segítségével azonosítják, valamint nagyhatékonyságú folyadékkromatográfiás (HPLC) elválasztást követő UV detektálással meghatározzák mennyiségüket. Az elvégzendő feladatok: a kapott eredmények kiértékelése, a módszerek költségvetésének elkészítése és kommunikáció kezdeményezése a laboratórium munkatársaival vagy kívülállókkal (pl. iskolatársak, közéleti emberek, sajtó)

A feladat típusa      G

Kooperatív munkával a feladat megértése és megoldása 

Beszerzés tervezése, költségvetés elkészítése

Helyes szóbeli és írásbeli kommunikáció

Technikák

Szilárd-folyadék és folyadék-folyadék extrakció
Vékonyréteg-kromatográfia
Nagyhatékonyságú folyadékkromatográfia

Terület

Analitika, tartósítószerek

Idő

Gyakorlati munka: 300 perc 

Elméleti felkészülés: 90 perc

Osztálytermi munka: 90 perc

Iskolán kívüli időigény: 60 perc 

STANDARDBASE módszerek:
Identification of parabenes in Sanex cream using TLC
Determination of methylparabene in Sanex cream using HPLC
STANDARDBASE alapkoncepció: 
Vékonyréteg-kromatográfia
Nagyhatékonyságú folyadékkromatográfia
Más források

TechnoMatch, Drachten, The Netherlands: www.technomatch.nl
Agilent, the Netherlands: www.agilent.com
Megtalálhatóak a feladat leírásában

Tanulóknak
kozmetikai krémek: Parabének azonosítása és mennyiségi meghatározása
Kozmetikai, élelmiszeripari és gyógyszerészeti termékek ezrei mennének tönkre rövid időn belül, elvesztenék ízüket és minőségüket tartósítószerek használata nélkül. A parabének szintetikus, széles körben alkalmazott tartósítók, melyek nagy koncentrációban allergiás tüneteket okozhatnak, s megzavarhatják a hormonháztartást ösztrogén hatásukon keresztül (Darbre PD. (2006): Environmental oestrogens, cosmetics and breast cancer. Best Pract. Res. Clin. Endocrinol. Metab. 20, 121-143.). Ezért a parabének csak veszélyt nem jelentő, kicsi koncentrációban találhatóak meg pl. a kozmetikai krémekben, mint a Sanexben.

A különböző vegyületek mérése, a munka igényének megfelelő legjobb (árban, időben, energiában és véghezvitelben) extrakciós, elválasztási és detektálási módszer kiválasztása, kihívás az analitikusok számára. Egy ilyen munkába nyújtunk bepillantást.

Röviden

Tagja vagy egy analitikus munkacsoportnak, melynek feladata néhány parabén (tartósítószerek) azonosítása és mennyiségi meghatározása a Sanex krémben. Ismerned kell a folyadék extrakciós, a vékonyréteg-kromatográfiás és a nagyfelbontású folyadék-kromatográfiás elválasztási módszerek alapjait. Becsüld meg a feladatban leírt kétféle kromatográfiás módszer költségvetését, az anyagigényük alapján (vegyszerek, mozgó és álló fázis), és kezdeményezz kommunikációt az iskolatársakkal, más kívülálló fogyasztóval vagy mással az eredményekről.

Feladatok

Négy fős csoportban dolgoztok. Két személy a parabéneket TLC módszerrel azonosítja, míg a másik kettő HPLC-vel méri meg őket. A következő segítő eszközök állnak rendelkezésetekre:

· Hasznos weblapok

· Mérés leírása

· Adatlapok a rétegkromatográfiás azonosítás és a nagyhatékonyságú folyadék-kromatográfiás meghatározás eredményeinek kiértékeléséhez 

Ez a feladat a kommunikációra, a beszerzés tervezésére, valamint a költségvetés elkészítésére helyezi a hangsúlyt. Tanárotok segíteni fog az idő- és a munkabeosztás megszervezésében. Dolgozzatok csapatként és kövessétek ezt az utat:

· Gyűjtsetek információkat a parabénekről, azok használatáról, szerepéről a kölünböző élelmiszerekben és kozmetikai cikkekben, különösképpen a Sanex krémben.

Találsz adatokat a http://www.sanex.net/ című honlapon, valamint a következő publikációkban:

- N. de Kruijf, M. A. H. Rijk, L. A. Pranato-Soetardhi and A. Schouten (1987): Determination of preservatives in cosmetic products I: Thin-layer chromatographic procedure for the identification of preservatives in cosmetic products (J. Chromatography 410, 395-411).

- N. de Kruijf, M. A. H. Rijk, L. A. Pranato-Soetardhi and A. Schouten, (1989). Determination of preservatives in cosmetic products II. High-performance liquid chromatographic identification (J. Chromatography 469, 317-398).

· A gyakorlati munka során szilárd-folyadék és folyadék-folyadék extrakciót, vékonyréteg-kromatográfiát valamint nagyhatékonyságú folyadékkromatográfiát fogsz alkalmazni. Nézd át ezen elválasztási technikák alapelveit. Néhány hasznos link:

http://www.chem.wisc.edu/courses/342/Fall2004/TLC.pdf
http://www.lipidlibrary.co.uk/topics/tlc/file.pdf
http://siggy.chem.ucla.edu/VOH/136/TLC.pdf
http://www.chromatography-online.org/Principles/TLC/Sample-Application/rs68.html
Megjegyzés: töltsd le a "Principles and Practice of Chromatography"-t (ingyenes, de regisztrálnod kell). Különösen a 48-67. oldalig ajánlott.

http://www.ionsource.com/tutorial/chromatography/rphplc.htm
http://www.waters.com/WatersDivision/ContentD.asp?watersit=JDRS-6VRHBW&WT.svl=1
· Olvasd át alaposan a kísérleti leírás részt! Vedd a szükséges felszerelések és anyagok listáját és keresd ki az árukat katalógusokból. Használj könyvkatalógusokat vagy weblapokat, mint pl. a következőket:

http://www.merck.de/servlet/PB/menu/1001723/index.html

Használd a ChemDat online-t!

http://www.sigmaaldrich.com/Local/SA_Splash.html
A gyakorlati munka előtt nézz utána, milyen veszélyforrásokat jelentenek az általad használt anyagok. 

· Miután kiosztottátok magatok közt az elvégzendő munkát, és átgondoltátok, milyen adatokat kell lejegyeznetek (pl. ne felejtsétek a Sanex krém tömegét leírni), elkezdhetitek a gyakorlati munkát.

· Az eredmények kiértékeléséhez használjátok segítségül az „Adatlap: Rétegkromatográfiás azonosítás” és az „Adatlap: nagyhatékonyságú folyadékkromatográfiás meghatározás” lapokat.

· Végül osszátok meg egymással a két módszerrel kapott eredményeket, és vitassátok meg őket kívülállókkal (pl. fogyasztó, sajtó, iskolatárs stb.)


Végső diszkusszió
Kezdeményezzetek kommunikációt a témákban jártas iskolatársaitokkal vagy kívülállókkal, a következőket használva:

Foglaljátok össze a vizsgált parabének szerepét a kozmetikai krémekben!

Próbáld meg összegezni a TLC és a HPLC közötti különbséget! Használd a szakkifejezéseket! Gondolj pl. a rendszerek zártságára, a mintafelvitelre, a mobil fázist áramoltató erőre, a mobil fázis sebességére, a használható detektálási eljárásokra.

Egy HPLC módszer kifejlesztése hosszú laboratóriumi gyakorlatot igényel. Tudnál említeni módszereket, melyekkel ki lehet mutatni az interferenciát? Mit csinálnál interferencia esetében?

Összegezzétek a két módszerrel kapott eredményeket és azok költségigényét. A költségek kiszámításánál gondoljatok arra, hogy a költség függ az anyagok tisztaságától (pl. a TLC módszerhez nem szükséges kromatográfiás tisztaságú mozgó fázis, valamint nagy tisztaságú parabén) és mennyiségétől (pl. a HPLC nagyobb térfogatú mobil fázist igényel, mint a TLC). 

Beszéljétek meg, hogy melyik módszert milyen esetben használnátok? Gondoljatok költség-, és időigényükre valamint pontosságukra.
Diákok értékelése

A feladat a következő képességek fejlesztésére szolgált: a szakmai tudás alkalmazása, a problémamegoldás felismerése, a csapatmunka, a kommunikáció és a beszerzés, valamint költségvetés megtervezése. 

Válaszolj 50-100 szóban az alábbi kérdésekre!

Milyen szakmai készségre és tudásra tettél szert, és milyen eredményesen használtad azokat?

Mennyire eredményesen használtátok ki a csapatmunkát? Írd le a csapatmunka előnyeit példákon keresztül!

Hogyan kommunikáltatok egymással és az mennyire volt hatásos?
Hogyan sikerült a beszerzést és a költségvetés megtervezni?

Kísérleti rész: A parabének azonosítása a kozmetikai krémekben 
(a StandardBase eljárás alapján)
Extrakció a TLC azonosításhoz

Anyagok és felszerelések

· Aceton 

· Kalcium-klorid, vízmentes 

· Dietil-éter 

· Sósav (4 mol/l)

· Kálium-hidroxid oldat (4 mol/l)

· Analitikai mérleg 

· 50 ml-es menetes Erlenmeyer-lombik
· 60 oC-os vízfürdő

· pH indikátor papír

· Szűrőpapír 

· Erlenmeyer-lombik

· Választótölcsér

· Mintatartó (5 ml)

Módszer
Mérj le 1,0 g Sanex krémet egy 50 ml-es menetes Erlenmeyer-lombik. Adj 4 csepp sósavat és 40 ml acetont hozzá. A zárt Erlenmeyer-lombikot rakd 5 percre a 60 °C-os vízfürdőbe. Rázd erősen 1 percig, hogy a parabének extrahálódjanak a folyadék fázisba.

Állítsd be az oldat pH-ját ≤3-ra sósavat hozzácsepegtetve, pH indikátor papírral mérve. Ismét rázd erősen egy percig. Hűtsd le az oldatot szobahőmérsékletre áramló csapvíz segítségével, majd azután szűrd le. 20 ml szűrletet és 60 ml vizet rakj egy 200 ml-es Erlenmeyer-lombikba és keverd őket össze. Kálium-hidroxid oldattal állítsd be a keverék pH-ját körülbelül 10-re. Használj pH indikátor papírt az ellenőrzésre.

Adjál 1 g kalcium-kloridot hozzá, és rázd erősen. Szűrd le az oldatot egy 75 ml dietil-étert tartalmazó 250 ml-es választótölcsérbe, és rázd 1 percig. Amikor a rétegek elválnak, gyűjtsd a vizes fázist egy 200 ml-es Erlenmeyer-lombikba, sósavval állítsd be a pH-ját körülbelül 2-re.  Ezután adj hozzá 10 ml dietilétert és rázd erősen 1 percig. A rétegek elválása után a második éteres fázisból vegyél 2 ml-t a mintatartóba.

TLC vizsgálat

Anyagok és felszerelés

· Jégecet

· n-Pentán 

· Metil 4-hidroxibenzoát (metilparabén) 0,1 g/100 ml metanolos oldata

· Etil 4-hidroxibenzoát (etilparabén) 0,1 g/100 ml metanolos oldata

· n-Propil 4-hidroxibenzoát (propilparabén) 0,1 g/100 ml metanolos oldata

· n-Butil 4-hidroxibenzoát (butilparabén) 0,1 g/100 ml metanolos oldata 

· 2-fenoxietanol 0,2 g/100 ml metanolos oldata

· 1-fenoxipropán-2-ol 0,2 g/100 ml metanolos oldata

· TLC réteg, 20 cm x 20 cm alumínium lemezre felvitt (0,25 mm) fluoreszcens adalékanyagot tartalmazó szilikagél, ha lehetséges, akkor koncentrációs zónával

· Szárítószekrény, mely 120 oC-ig működik 

· Mikrofecskendő

· Kifejlesztő kád (telítetlen)

· Levegőáram forrás (pl. hajszárító) 

· UV-lámpa (λ=254 nm)

Módszer

Mikrofecskendő segítségével vigyél fel a rétegre 10-10 μl-t a referenciaoldatokból és 100 μl-t a mintaoldatból az előzetesen kiszárított (3 óra, 120 oC) TLC rétegre (a koncentráló zónába). A mintafelvitelt hideg levegőárammal gyorsítsd.

Készítsd el a mobil fázist [n-pentán-jégecet (88:12 v/v; pl. 88 ml n-pentán és 12 ml jégecet elegyítésével készítheted el)] és önts 100 ml-t a kifejlesztő kádba. Közvetlen ezután tedd bele a tesztanyagokat és a mintát is tartalmazó réteget. A kifejlesztést szobahőmérsékleten végezd, míg az oldószerfront nem ér el körülbelül 15 cm távolságra a mintafelvitel vonalától (előzetesen érdemes bejelölni) (a kifejlesztési távolság fontos a 6 parabén megfelelő elválasztásához). A megfuttatott réteget szárítsd meg meleg levegő áramban, és értékeld UV fény alatt. Jelöld be az oldószerfrontot és a kromatográfiás foltok helyét is.

Kísérleti rész: Parabének meghatározása kozmetikai krémekben
(a StandardBase eljárás alapján)
Extrakció a HPLC meghatározáshoz

Anyagok és felszerelés

· Etanol, abszolút 

· Kénsav (2 mol/l)

· 100 ml-es menetes Erlenmeyer-lombik
· Analitikai mérleg

· 60 oC-os vízfürdő

· Szűrőpapír

· Mintatartó (5 ml)

Módszer

Mérj be 1,0 g Sanex krémet egy 100 ml-es menetes Erlenmeyer-lombikba. Adjál hozzá 1 ml kénsavat, 50 ml etanol-víz (9:1 v/v; pl. alkalmazhatod 90 ml abszolút etanol és 10 ml víz elegyét) keveréket.  Rázd erősen legalább egy percig a lezárt Erlenmeyer-lombikot, hogy a minta szuszpendáljon az oldószerben. Helyezd a lombikot 5 percre a 60 °C-os vízfürdőbe, hogy a parabének extrahálódjanak az oldatfázisba. Ezután gyorsan hűtsd le hideg csapvízzel, és tedd az Erlenmeyer-lombikot hűtőbe. 1 óra múlva szűrd le, és vegyél belőle körülbelül 2 ml-t a mintatartóba. Az extraktumot tartsd hűtőben, és használd fel 24 órán belül HPLC-s meghatározásra. 

HPLC vizsgálat

Anyagok és felszerelés

· Acetonitril

· Etanol, abszolút 

· Metanol 

· Kénsav 

· Tetrahidrofurán 

· Törzsoldat, mely a következő tartósítószereket tartalmazza (etanol/víz 9:1 v/v oldószerben; pl. 90 ml abszolút etanol és 10 ml víz elegyítésével készítheted el) (hűtőben tárolva 1 hétig stabil):

· 0,05 g/100 ml Metil 4-hidroxibenzoát (metilparabén) 

· 0,05 g/100 ml Etil 4-hidroxibenzoát (etilparabén) 

· 0,05 g/100 ml n-Propil 4-hidroxibenzoát (propilparabén) 

· 0,05 g/100 ml n-Butil 4-hidroxibenzoát (butilparabén) 

· 0,2 g/100 ml 2-fenoxietanol 

· 0,2 g/100 ml 1-fenoxipropán-2-ol

· 50 ml-es mérőlombikok

· Szűrő (nylon, PVDF, 0,45 μm porozitás)

· HPLC UV-detektorral (λ =280 nm) és fordított fázisú analitikai oszlop (Nucleosil 5C18 vagy azzal ekvivalens, rozsdamentes, 25 cm x 4.6 mm), 20 μl-es mintahurokkal

· Mikrofecskendő

Módszer

Készítsd el a parabének standardoldatait. Rakjál 0,5, 1, 2, 5, 10 és 20 ml törzsoldatot 50 ml-es mérőlombikokba. Mindegyikhez adjál 1 ml kénsavat és töltsd fel őket jelig etanol-víz (9:1 v/v; pl. 270 ml abszolút etanol és 30 ml víz elegyítésével készítheted el) eleggyel. Ezeket az oldatokat frissen készítsd el.

HPLC elválasztáshoz készítsd el és szűrd le a mobil fázist [tetrahidrofurán-víz-metanol-acetonitril (5:60:10:25 v/v/v/v); pl. elkészítheted 5 ml tetrahidrofurán, 60 ml víz, 10 ml metanol és 25 ml acetonitril elegyítésével], állítsd be az áramlási sebességet (1,5 mlxmin-1) és az UV-detektort (λ=280 nm). 20-20 μl-t injektálj minden oldatból (a standard- és a mintaoldatokból is). Minden esetben vedd fel a kromatogramokat a csúcsok területével és magasságával.

Ha a kapott legrosszabb Rs nem éri el a 0,9-et, akkor változtatni kell a mobil fázis összetételén, vagy hatékonyabb oszlopot kell használni. 

Adatlap: Rétegkromatográfiás azonosítás 
A TLC elválasztás dokumentációja:

Rajzold a parabének kromatográfiás foltjait a megfelelő helyre, ahol a kifejlesztett rétegen elhelyezkednek. Ügyelj a helyes középpontra és a foltok méretére.

Ne felejtsd el az oldószerfront meghúzását.

A következő távolságokat mérd le (jelöld őket a rajzon is): 

A felviteli pont és az oldószerfront távolsága (mm)





ho=_____mm

A felviteli pont és a parabénfoltok közepe közötti távolság (mm) [h]

Töltsd ki a következő táblázatot. Számítsd ki minden parabén Rf értékét. Hasonlítsd össze a mintában észlelhető foltokat a referenciaanyagok foltjaival, figyelembe véve az Rf értékeiket és az UV fényben tapasztalható viselkedésüket. 

	
	h [mm]
vándorlási távolság
	Rf=h/ho

Retenciós faktor
	Megtalálható a krémben?

(Igen/Nem)

	metilparabén
	
	
	

	etilparabén
	
	
	

	propilparabén
	
	
	

	butilparabén
	
	
	

	2-fenoxietanol
	
	
	

	1-fenoxipropán-2-ol
	
	
	


Adatlap: nagyhatékonyságú folyadékkromatográfiás meghatározás
Illeszd ide az egyik referenciaoldat (minden tesztanyagot tartalmaz) és a mintaoldat kromatogramját. 

A standardoldat kromatogramja:

A mintaoldat kromatogramja:

Mi a holtidő (to) a HPLC-ben? Jelöld be a standardoldat kromatogramján! 

to=_______perc

Szükséged lesz a vizsgált parabének csúcsainak retenciós idejére (tR) és alapvonalszélességére (w). Gyűjtsd össze ezen paramétereket a standardoldat kromatogramjáról a következő táblázatba, és számítsd ki a relatív retenciós időket (tR’), a felbontásokat (Rs), a szelektivításokat (), az elméleti tányérszámokat (n) és az elméleti tányérmagasságokat (HETP) a következő formulák felhasználásával:

	tR
	tR’
	Rs
	
	n
	HETP

	metilparabén
	
	
	
	
	
	

	
	
	
	
	
	
	

	etilparabén
	
	
	
	
	
	

	
	
	
	
	
	
	

	propilparabén
	
	
	
	
	
	

	
	
	
	
	
	
	

	butilparabén
	
	
	
	
	
	

	
	
	
	
	
	
	

	2-fenoxietanol
	
	
	
	
	
	

	
	
	
	
	
	
	

	1-fenoxipropán-2-ol
	
	
	
	
	
	

	
	
	
	
	
	
	


Írd be a parabének standardoldatainak kromatografálásával kapott csúcsok átlagos területeit a következő táblázatba. Számítsd ki a parabének koncentrációját is az egyes oldatokban.

	
	A csúcs alatti területek átlaga

	A parabének koncentrációja a standardoldatokban

[mgxl-1]
	
	
	
	
	
	

	metilparabén
	
	
	
	
	
	

	etilparabén
	
	
	
	
	
	

	propilparabén
	
	
	
	
	
	

	butilparabén
	
	
	
	
	
	

	A parabének koncentrációja a standardoldatokban

Töltsd ki a következő táblázatot. Microsoft Excell-ben ábrázold a parabének átlagos csúcsterületeit (T) a standardoldat koncentrációjának (c; mgxl-1) függvényében. Lineáris regresszió segítségével illessz a pontokra egyenest. Írd le az egyenes egyenletét és a korrelációs koefficienst. A mintaoldatban található parabének koncentrációjának kiszámolásához, csak be kell helyettesíteni ezekbe a függvényekbe a mintaoldat kromatogramjából nyert átlagos csúcsterületeket. 

Számold ki a metil-, etil-, propil-, butil-parabének, a 2-fenoxietanol, és az 1-fenoxipropán-2-ol a krémben található mennyiségét mgxg-1 mértékegységben. Használd a következő formulát:

ahol mo = a minta tömege (a krém) grammban

      V = az oldat térfogata (51 ml)

Tanároknak
Cél

A feladat során betekintést nyernek a diákok az analitikusok munkájába, mint a laborfelszerelés és a szükséges anyagok beszerzése, a minta előkészítése, valamint a kromatográfiás azonosítás és meghatározás. A hangsúlyt a szóbeli és írásbeli kommunikációra, valamint a költségvetés elkészítésére helyezzük.

A diákok készségeinek fejlesztése

A laboratóriumi munka alkalmat ad több készség fejlesztésére, mint: 

· Információ gyűjtése, analizálása és csoportosítása
· Kritikai gondolkodás adatok és hibák analizálására
· Problémamegoldó képesség

· Műszerek és technikák alkalmazása, kezelése 

· Írásbeli és szóbeli kommunikáció ötletekről, információról

· Feladatok tervezése, szervezése 

· Egyedül és csapatban hatásosan dolgozni 

· A munkaidő teljes kihasználása 

· A munkaterület tisztán tartása

· Matematikai összefüggések alkalmazása 

· Számítógép használata

Irányítás és segítség

Figyelembe véve a nagy mennyiségű gyakorlati munkát, annak megfelelő elvégzése érdekében, a diákoknak szükség szerint segíteni kell az idő- és munkabeosztás megtervezésében.

Igény szerint segíteni és irányítani kell a költségvetés tervezését, különösen, ha korábban még nem készítettek. A diákoknak meg kell mutatni, hogy hol szerezhetik be az anyagokat és a felszereléseket, s hogy tudhatják meg áraikat.  A felszerelések és a kemikáliák katalógusait (könyvek, internet) elérhetővé kell tenni a diákok számára. Fel kell hívni figyelmüket, hogy a helyes nomenklatúrát használják, és hogy az ár változik az anyagok mennyiségétől, valamint a gyártójától függően.

A veszélyek és a hibák forrásait meg kell beszélni a gyakorlati munka elkezdése előtt. A diákok tudásától, korábbi gyakorlati tapasztalataitól függően különböző mértékű segítséget, irányítást igényelnek. Segítsük a felszerelések helyes használatát, mint pl. az analitikai mérleg, a rázótölcsér és a HPLC alkalmazását, s a HPLC beállítását is.

Ajánlott időbeosztás

	Bevezetés és a szükséges tudás ellenőrzése
	30 perc

	A diákok csoportokba való osztása, a munka megtervezése 
	30 perc

	Költségvetés elkészítése
	60 perc

	A gyakorlati munka elvégzése
	300 perc

	Az eredmények kiértékelése, megvitatása és bemutatása
	120 perc


Technikai megjegyzések

A módszereket lásd később a kísérleti részben.
· Felkészülés

A HPLC módszert előzetesen ellenőrizni kell. Ha az elválasztás az adott rendszerben nem megfelelő, akkor hatékonyabb oszlopot kell használni, vagy a mozgófázis összetételét kell beállítani. A maximális detektorjel eléréséhez fel kell venni az anyagok spektrumát és a legmegfelelőbb hullámhosszt kiválasztani. A megváltoztatott kísérleti körülményeket osszuk meg a diákokkal, és hívjuk fel a figyelmüket arra, hogy a HPLC-vel való munka hosszú idejű laboratóriumi gyakorlatot igényel, és a HPLC előkészítése a diákok számára a tanár vagy a technikus feladata.

A következő tesztoldatokat kell előre elkészíteni:

· metilparabén, etilparabén, propilparabén és butilparabén 0,1 g/100 ml metanolos oldatai

· 2-fenoxietanol és 1-fenoxipropán-2-ol 0,2 g/100 ml metanolos oldatai

· Törzsoldat, mely a következő tartósítószereket tartalmazza etanol/víz (9:1 v/v, pl. 90 ml abszolút etanol és 10 ml víz elegyítésével készítheted el) elegyben (1 hétig stabil hűtőben tartva): 0,05 g/100 ml metilparabén, 0,05 g/100 ml etilparabén, 0,05 g/100 ml propilparabén, 0,05 g/100 ml butilparabén, 0,2 g/100 ml 2-fenoxietanol és 0,2 g/100 ml 1-fenoxipropán-2-ol

Anyagok

	Név 
	CAS szám

	Jégecet
	64-19-7

	Aceton 
	67-64-1

	Acetonitril
	75-05-8

	Kalcium-klorid, vízmentes 
	10035-04-8

	Dietil-éter 
	60-29-7

	Etanol, abszolút 
	64-17-5

	Sósav 
	7647-01-0

	Metanol 
	67-56-1

	n-Pentán 
	109-66-0

	Kálium-hidroxid 
	1310-58-3

	Kénsav 
	7664-93-9

	Tetrahidrofurán 
	109-99-9

	Metil 4-hidroxibenzoát (metilparabén) 
	99-76-3

	Etil 4-hidroxibenzoát (etilparabén) 
	120-47-8

	n-Propil 4-hidroxibenzoát (propilparabén) 
	94-13-3

	n-Butil 4-hidroxibenzoát (butilparabén) 
	94-26-8

	2-Fenoxietanol 
	122-99-6

	1-Fenoxipropán-2-ol 
	770-35-4


Felszerelés

· A szokásos laborfelszerelések, mint pl. desztillált víz, pH indikátor papír, analitikai mérleg és mérőlombik


Extrakciók

· 50 és 100 ml-es menetes Erlenmeyer-lombik

· Választótölcsér

· 60 oC-os vízfürdő 

· Szűrőpapír

Azonosítás TLC-vel

· TLC réteg, 20 cm x 20 cm alumínium lemezre felvitt (0,25 mm) fluoreszcens adalékot tartalmazó szilikagél (pl. Merck silica gel 60F254 No 1.05554)

· Szárítószekrény, mely 120 oC-ig működik

· Microfecskendő (10 és 100 l)

· Kifejlesztő kád (telítetlen)

· Levegőáram (pl. hajszárító) 

· UV-lámpa (λ=254 nm)

Meghatározás HPLC-vel 

· Szűrőpapír (nylon, PVDF, 0,45 μm pórusméret)

· HPLC UV-detektorral (λ=280 nm) és fordított fázisú analitikai oszlop (Nucleosil 5C18 vagy ekvivalens, rozsdamentes acél, 25 cm x 4.6 mm)

· Microfecskendő (50 vagy 100 l)

Alaptudás tesztelése

1.Mi a parabének szerepe a kozmetikai cikkekben?

Válasz: tartósítószerek, a mikroorganizmusok ellen védenek

2. Mi az elválasztási alapja a folyadékkromatográfiában?

Válasz: A mobil fázis, az álló fázis és az elválasztandó anyagok kölcsönhatása
3. Hogyan tudod hatékonyabbá tenni a folyadék-folyadék extrakciót?

Válasz: extrahálószer megváltoztatása; az extrahálószer térfogatának növelése; többszöri extrakció 

4. Milyen erő mozgatja a mobil fázist a TLC-ben?

Válasz: kapilláris erők
5. Mi dezaktiválja legjobban a szilikagél réteget? Gondolj arra, miért hevítjük ki használat előtt!

Válasz: H2O
6. Határozd meg a retenciós faktorokat és a felbontást az alábbi kifejlesztett szilikagél TLC rétegen. 

Válasz: Rf1≈0.65 ; Rf2≈0.35 ; Rs≈3,1

7. Vázold a HPLC fő részeit, és írd le a kromatográfia működési elvét!

Válasz:mozgó fázis, pumpa (oldószer-áramoltató rendszer), minta injektor, előtétoszlop, oszlop, detektor, rekorder, a frakciók vagy a hulladék gyűjtése

